**Sülysáp Város Önkormányzata Képviselő-testületének**

**……/2018.(IV. …)…………. számú Ök. rendelete**

**Sülysáp Város Helyi Építési Szabályzatáról szóló,**

**21/2017. (X. 31.) önkormányzati rendelet**

**módosításáról**

Sülysáp Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62.§ (6) bekezdés 6. pontjában kapott felhatalmazás alapján, Magyarország Alaptörvénye 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet 42.§ (4) bekezdés a) pontja és 9. számú melléklete szerint eljáró érdekelt államigazgatási szervek véleményének kikérésével az alábbi rendeletet alkotja:

**1.§** A Sülysáp Város Helyi Építési Szabályzatáról szóló 21/2017. (X. 31.)önkormányzati rendelet (a továbbiakban: Rendelet) kiegészül a következő 44/A §-sal:

1. *„A* ***Gksz-5*** *jelű kereskedelmi-szolgáltató gazdasági építési övezet övezeti előírásai:*
	1. *Beépítési mód: Szabadon álló*
	2. *A kialakítható legkisebb telek terület (m2): 3000*
	3. *A beépítésnél alkalmazható legnagyobb terepszint feletti beépítettség (%): 40*
	4. *A beépítésnél alkalmazható legnagyobb terepszint alatti beépítettség (%): 40*
	5. *A terepszint alatti beépítés helye: építési helyen belül*
	6. *A beépítésnél alkalmazható legnagyobb épületmagasság (m): 12*
	7. *A beépítésnél alkalmazható legkisebb zöldfelületi arány (%): 30*
	8. *Szintterületi mutató: 1,6*
	9. *A közműellátás mértéke: teljes*
2. *Az övezetben építési telek legalább 35 m szélességgel alakítható ki.*
3. *Az övezet területén a lakóterület felőli telekhatár mentén legalább 5 m szélességben többszintes zöldsáv alakítandó ki.”*

**2.§** A Rendelet kiegészül a következő 73/A §-sal:

*„(1) A Kb-En jelű övezetben a következő előírásokat kell betartani:*

1. *A legkisebb kialakítható telek területe (m2) 10.000*
2. *A beépítésnél alkalmazható legnagyobb beépítettség terepszint felett (%) 10,0*
3. *A beépítésnél alkalmazható legnagyobb beépítettség terepszint alatt (%) 10,0*
4. *A beépítésnél alkalmazható legnagyobb épületmagasság (m) 6,5*
5. *A beépítésnél alkalmazható legkisebb épületmagasság (m) 2,0*
6. *A beépítésnél alkalmazható legkisebb zöldfelületi arány (%) 65*

*(2) Az övezetben megújuló energiaforrásokat hasznosító telep építhető és tartható fenn.*

*(3) Az övezetben elhelyezhető melléképítmények és egyéb létesítmények a következők:*

1. *közműbecsatlakozási és közműpótló műtárgy,*
2. *hulladéktartály-tároló,*
3. *ömlesztett anyag-, folyadék- és gáztároló,*
4. *építménynek minősülő antennatartó szerkezet, zászlótartó oszlop, szélkerék,*
5. *az alternatív energia hasznosításához szükséges egyéb speciális építmények (pl.: szoláris energiahasznosító blokk, háztartási méretű kiserőműnek számító szélerőmű, geotermikus energiahasznosító létesítmények).”*

**2.§** (1) A Rendelet 1. mellékletét képező SZT-1 jelű szabályozási tervlap helyébe a jelen rendelet 1. mellékletét képező SZT-1 jelű szabályozási tervlap lép.

(2) A Rendelet 2. mellékletét képező SZT-2 jelű szabályozási tervlap helyébe a jelen rendelet 2. mellékletét képező SZT-2 jelű szabályozási tervlap lép.

**3.§** (1)Ez a rendelet a kihirdetését követő napon lép hatályba, és a kihirdetést követő harmadik napon hatályát veszti.

|  |  |
| --- | --- |
| …………………………….. | …………………………….. |
| Horinka Lászlópolgármester | dr.Tóth Krisztinajegyző |

A rendeletet 2018. április …. napján kihirdettem.

|  |  |
| --- | --- |
|  | …………………………….. |
|  | dr.Tóth Krisztinajegyző |

MELLÉKLETEK

SZT-1, SZT-2?m jelű szabályozási tervlapszelvény; ma: 1: 4.000